Dördüncü Sənaye İnqilabının Təhlili və Koordinasiya Mərkəzinin İcraçı direktoru cənab Fariz Cəfərova

Ezamiyyə ilə bağlı

Xidməti məruzə

Hörmətli Fariz müəllim!

Bildiririk ki, Çin Xalq Respublikasının Milli Data Administrasiyası tərəfindən təşkil olunan “SCO Rəqəmsal İqtisadiyyat üzrə Nazirlər üçün Seminar” və “SCO Rəqəmsal İqtisadiyyat Forumu” 8-14 iyul 2025-ci il tarixlərində Çinin Pekin və Tianjin şəhərlərində keçirilməsi nəzərdə tutulur.

Sözügedən tədbirlər çərçivəsində rəqəmsal iqtisadiyyatın əsas institutları, data elementlərinin idarə olunması, infrastrukturun inkişafı, rəqəmsal transformasiya, innovasiya idarəçiliyi, rəqəmsal ticarət, süni intellektin tətbiqləri və Çinin təcrübəsi mövzularında müzakirələrin aparılması nəzərdə tutulur.

Bununla əlaqədar, 4SİM-in Layihələrin idarə olunması şöbəsinin mütəxəssisi Ruslan Zeynalzadənin sözügedən tədbirdə iştirakı nəzərdə tutulmuşdur.

Yuxarıda qeyd olunanları nəzərə alaraq, məqsədəuyğun hesab edildiyi təqdirdə, sözügedən əməkdaşın cari ilin 7 – 15 iyul tarixlərində Çinə ezam olunması ilə bağlı müvafiq əmr layihəsinin hazırlanması üçün göstəriş verməyinizi xahiş edirik.

Məlumat üçün bildiririk ki, ezamiyyə ilə bağlı bütün xərclər tədbir təşkilatçısı tərəfindən qarşılanacaqdır.

Qoşma: 14 vərəq.

Hörmətlə,

Layihələrin idarə olunması şöbəsinin rəisi Gülminə Məlikzadə