**“Dördüncü Sənaye İnqilabının Təhlili və Koordinasiya Mərkəzi” publik hüquqi şəxsi və “Azərbaycan Güləş Federasiyası” təşkilati hüquqi forma arasında**

**əməkdaşlığa dair**

**ANLAŞMA MEMORANDUMU**

Bundan sonra birlikdə “Tərəflər” adlandırılacaq Dördüncü Sənaye İnqilabının Təhlili və Koordinasiya Mərkəzi (bundan sonra – 4SİM) və Azərbaycan Güləş Federasiyası (bundan sonra – AGF) birgə fəaliyyət göstərilməsi və müştərək layihələrin icra edilməsini təmin etmək məqsədilə imzaladıqları bu Anlaşma Memorandumu (bundan sonra – Memorandum) ilə aşağıdakı müddəalar çərçivəsində əməkdaşlıq etmək barədə razılığa gəldilər:

1. **ƏMƏKDAŞLIĞIN ƏSAS İSTİQAMƏTLƏRİ**
   1. Tərəflər Azərbaycan Respublikasının qanunvericiliyinə, həmçinin öz Nizamnamələrində əks olunan məqsəd və vəzifələrə uyğun olaraq, Dördüncü Sənaye İnqilabı (4Sİ) texnologiyaları sahəsinin müxtəlif istiqamətlərində qarşılıqlı əsaslarla əməkdaşlıq edəcək.
   2. Əməkdaşlığın əsas istiqamətləri aşağıdakılardır:
      1. 4SİM-in fəaliyyət istiqamətləri çərçivəsində DİF-in platformaları ilə əməkdaşlığın qurulmasında, layihələrin icrasında, 4Sİ texnologiyaları sahəsində qlobal miqyasda baş verən yeniliklərin, innovativ həllərin ölkəyə gətirilməsində və tətbiqi imkanlarının dəyərləndirilməsi məqsədilə elmi-texniki araşdırmaların aparılmasında və ən yaxşı nümunələrin ölkəyə gətirilməsində iştirak etmək.
      2. 4Sİ texnologiyalarının Güləşdə tətbiqinə dair təlimatlar, çərçivələr və qaydaların hazırlanması istiqamətində təkliflər vermək;
      3. Layihələr üzrə inkişaf strategiyasının, biznes təhlillərinin, standartlara uyğun modern dizayn formalarının hazırlanmasında, statistik məlumatların vizuallaşdırılmasında, məlumatların analitikasının qurulmasında, platformaların qurulmasında iştirak etmək;
      4. 4Sİ texnologiyaları ilə bağlı layihələrin mediada işıqlanıdırlması məqsədi ilə birgə tədbirlərin keçirilməsi;
      5. Tərəflərin qarşılıqlı razılığı ilə digər istiqamətlərdə əməkdaşlıq.
2. **MƏXFİLİK**
   1. Bu Memorandumun tətbiqi zamanı əldə edilmiş məlumatlar məxfidir.
   2. Tərəflər bu Memorandumun tətbiqi zamanı əldə edilən məlumatların Azərbaycan Respublikasının qanunvericiliyinə müvafiq qaydada, yalnız zəruri hallarda açıqlanmasını, Tərəflərdən hər hansı birinin əldə etdiyi məlumatın digər Tərəfin yazılı yazılı qaydada tərtib edilmiş razılığı olmadan hər hansı üçüncü tərəfə açıqlanmamasını və məxfi məlumatların qorunmasının təmin edilməsi məqsədilə nəzarət və təhlükəsizlik tədbirlərinin görülməsini təmin edəcək.
3. **DANIŞIQLAR VƏ GƏLƏCƏK ƏMƏKDAŞLIQ**
   1. Tərəflər bu Memoranduma uyğun olaraq, tələb olunan və təqdim edilən bütün məlumat sorğularını, həmin sorğulara cavabları, mübadilə edilmiş məlumatları, həmçinin bildiriş və razılıqları yazılı şəkildə tərtib və təsdiq edəcək.
   2. Zərurət yarandıqda, Tərəflər əməkdaşlıq istiqamətləri üzrə yeni sahələri müzakirə edəcək, həmçinin hazırki Memorandumun tətbiqi məqsədilə bir-biri ilə məsləhətləşmələr həyata keçirəcək.
4. **DÜZƏLİŞLƏR VƏ ƏLAVƏLƏR**
   1. Tərəflərin qarşılıqlı razılığı ilə bu Memoranduma dəyişikliklər və düzəlişlər edilə bilər. Belə dəyişiklik və düzəlişlər bu Memorandumun ayrılmaz tərkib hissəsi olan Əlavələr formasında rəsmiləşdiriləcək və Memorandumun 6-cı maddəsinin müddəalarına uyğun olaraq qüvvəyə minəcək.
5. **ŞƏRHLƏR VƏ MÜBAHİSƏLƏRİN HƏLLİ**
   1. Tərəflər bu Memorandumu şərh edərkən yalnız Azərbaycan Respublikasının qüvvədə olan qanunvericiliyinin müddəalarına istinad edəcəklər.
   2. Bu Memorandumun tətbiqi və ya şərh edilməsi ilə bağlı yaranan istənilən fikir ayrılığı Tərəflər arasında danışıqlar və məsləhətləşmələr yolu ilə həll ediləcək.
6. **QÜVVƏYƏ MİNMƏ VƏ MÜDDƏT**
   1. Bu Memorandum Tərəflər arasında imzalandığı tarixdən qüvvəyə minir və 1 (bir) il müddətində qüvvədə olacaq. Hazırki Memorandumun qüvvədə olma müddətinin bitməsinə ən az 30 (otuz) təqvim günü qalmış, Tərəflərdən hər hansı biri digərinə yazılı xəbərdarlıq göndərmədiyi halda, bu Memorandumun qüvvədə olma müddəti hər dəfə avtomatik olaraq 1 (bir) il müddətinə uzadılacaq. Tərəflərdən hər hansı biri digər Tərəfə bu Memoranduma xitam verilməsi niyyəti barədə 30 (otuz) təqvim günü qabaqcadan yazılı bildiriş göndərmək yolu ilə bu Memoranduma xitam verə bilər.
   2. Bu Memoranduma xitam verilməsindən əvvəl Tərəflər arasında mübadilə edilən məlumatların məxfiliyinə dair müddəalar bu Memorandumun qüvvəsinə xitam verildikdən sonra da qüvvədə qalacaq.

\_\_\_\_\_\_\_\_\_il tarixində bu Memorandum Azərbaycan dilində hər tərəfə 1 (bir) nüsxə olmaqla eyni hüquqi qüvvəyə malik 2 (iki) nüsxədə imzalanmışdır.

|  |  |
| --- | --- |
| **Dördüncü Sənaye İnqilabının Təhlili və Koordinasiya Mərkəzi adından**  **Fariz Cəfərov**  **İcraçı direktor** | **Azərbaycan Güləş Federasiyası adından**  **\_\_\_\_\_**  **Direktor** |